คือลูกสาวตอนนี้อายุ10ปีบอกว่ามีเมือกสีขาวไม่มีกลิ่นออกม่าจากอวัยวะเพศ..อยากทราบว่าเกิดจากอะไรค่ะ
สวัสดีค่ะ เมือกสีขาว ไม่มีกลิ่นที่ออกมาจากอวัยวะเพศ ก็น่าจะเป็นตกขาว ซึ่งหากอายุ 10 ปี ยังไม่เคยมีประจำเดือน การเริ่มมีตกขาว แสดงว่าร่างกายเริ่มมีการผลิตฮอร์โมนเพศแล้ว ไม่น่าผิดปกติอะไรค่ะแต่หากเมือกขาวที่ออกมา มีปริมาณมากทุกวัน มีกลิ่นเหม็นผิดปกติ หรือกลายเป็นสีเหลืองเขียว หรือมีแสบหรือคันในช่องคลอดร่วม แสดงว่าอาจมีสิ่งแปลกปลอมเข้าไปในช่องคลอด หรือมีการติดเชื้อในช่องคลอด แนะนำควรพาลูกไปสูติ-นรีแพทย์เพื่อตรวจค่ะ